Diari Oficial de la Generalitat Valenciana


Sumari del DOGV 202, del 12-11-1984 (1984/803564)

ORDRE de 31 d'octubre de 1984, de la Conselleria d'Economia i Hisenda, per la qual s'especifiquen les característiques de l'emissió de deute públic de la Generalitat Valenciana.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/10/31/(1)/dof/vci/html**

### Dades del document

Número de DOGV
:   202

Data del DOGV
:   12-11-1984

Secció del DOGV
:   DISPOSICIONS GENERALS

Número del document
:   1984/803564


Data del document
:   31-10-1984

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 31 d'octubre de 1984, de la Conselleria d'Economia i Hisenda, per la qual s'especifiquen les característiques de l'emissió de Deute Públic de la Generalitat Valenciana.  
El Decret 113/1984, de 30 d'octubre, acorda l'emissió de Deute Públic de la Generalitat per un import de cinc mil milions de pessetes i determina una sèrie de característiques a les quals ha de sotmetre's obligatòriament .   
En compliment del que disposa el Decret esmentat i fent ús de l'autorització que aquest confereix a la Conselleria, per dictar les disposicions i resolucions necessàries per a l'execució,   
ORDENE:   
1. Import de l?emissió   
L'import de l'emissió és de cinc mil milions de pessetes.   
2. Representació del deute  
2.1. El Deute que s'emet, es formalitza en principi en anotacions en compte, encara que a petició del subscriptor podrà instrumentar-se en títols valors.   
2.2 Les anotacions en compte serán realitzades pel Tresorer de la Generalitat.   
3. Data d?emissió  
L'emissió ha estat fixada des del dia 12 de novembre fins la total col·locació.   
4. Subscripció  
4.1. La subscripció es realitza a la par i lliure de despeses per al subscriptor.   
4.2. El subscriptor podrà ser qualsevol persona física o jurídica.   
5. Tipus d'interés i data de pagament dels cupons  
5.1. El tipus d'interés és del dotze per cent anual, i es pagarà dues vegades a l'any. El primer cupó a pagar tindrà venciment el 30 d'abril i el segon el 30 d'octubre.   
5.2. La quantia del primer cupó en el primer any serà calculada a partir de l'interés equivalent, a interés compost, al sis per cent semestral, en el període que va des de la data d'anotació en compte fins el cobrament.   
5.3. En els altres cupons, la quantia serà el sis per cent del deute viu.  
6. Característiques de l'amortització  
6.1. La durada de l'emprèstit és de dotze anys.   
6.2. L'amortització tindrà caràcter anual des del primer dia de l'emissió i s'efectuarà per reducció del nominal.   
6.3. Les quotes d'amortització s'acreditaran una vegada a l'any, el dia 30 d'octubre.   
6.4. La suma dels interessos acreditats cada any i la quota d'amortització anual corresponent serà un valor constant per tota la vida de l'emprèstit, tret del primer per la diferència en les dates de subscripció.   
6.5. La càrrega financera anual i la distribució es descriu en l'Annex I.   
7. Comissions  
Les entitats financeres col·laboradores en la subscripció rebran una comissió d'un u per cent en concepte de col·locació.   
8. Convertibilitat  
El Consell podrà acordar la conversió del Deute en les condicions establertes, a fi d'aconseguir una millor administració d'aquesta, i sempre que no s'altere cap de les condicions essencials de l'emissió, ni es perjudiquen els drets econòmics dels creditors, segons estableix l'article vuitanta-cinc, dos, de la Llei 4/1984, de 13 de juny, d'Hisenda Pública de la Generalitat, una vegada siga aprovada pel Consell de Política Fiscal i Financera.   
La Conversió serà de caràcter voluntari per al tenidor dels títols. Si no optés per la conversió, se li anticiparan les quotes d'amortització que queden pendents.   
9. Computabilitat  
L'emissió és computable dins del coeficient de fons públics de les Caixes d'Estalvi amb seu social a la Comunitat Valenciana, segons expressa el Reial Decret 2869/1980, de 30 de desembre, pel qual s'estableixen les condicions i l'ordre de prioritat per a la computabilitat de valors de reda fixa emesos directament o qualificats per les Comunitats Autònomes en el coeficient de fons públics de les Caixes d'Estalvi.   
10. Tractament Fiscal  
El Tractament Fiscal és el mateix determinat per a les emissions de l'Estat segons que estableix l'article 56 de l'Estatut d'Autonomia de la Comunitat Valenciana, i l'article 14.5 de la LOFCA.   
11. Altres característiques  
11.1. El Deute de la Generalitat Valenciana, que s'emet i al qual fa referència aquesta ordre, gaudeix de totes les garanties, immunitats i privilegis propis dels Deutes de l'Estat.   
11.2. Atesa la condició d'amortitzable, el Deute a emetre es computarà pel seu valor nominal en tota mena d'afiançaments, davant l'Estat, Comunitats Autònomes, Diputacions Provincials, Ajuntaments i qualssevol corporacions públiques o administratives.   
12. Productes i despesa d?emissió  
12.1. El producte de la subscripció del Deute que s'emet s'aplicarà al Pressupost d?Ingressos, capítol 9, Variació de passius financers, article 93, "Emissió de Deute a Llarg Termini".   
12.2. Els imports que siguen subscrits seran ingressats el mateix dia en el compte de la Tresoreria de la Gen era l i tat .   
12.3. Les despeses que resulten de l'emissió s'imputaran al crèdit concedit pel Pressupost en vigor, al capítol 2, article 29 i concepte 291.   
13. Autoritzacions  
La Direcció General de Política Financera queda autoritzada per dictar les disposicions i adoptar les mesures econòmiques que en necessite l'execució.   
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 31 d'octubre de 1984.   
El Conseller d'Economia i Hisenda.  
ANTONI BIRLANGA I CASANOVA  
ANNEX I  
NOMINAL = 100.000  
Anys Interessos (1) Amortització (2) Total (1 + 2)  
1 U 4.520,954 T  
2 11.502,758 4.640,923 16.143,681  
3 10.945,847 5.197,834 16.143,681  
4 10.322,107 5.821,574 16.143,681  
5 9.623,519 6.520,162 16.143,681  
6 8.841,099 7.302,582 16.143,681  
7 7.964,789 8.178,892 16.143,681  
8 6.983,322 9.160,359 16.143,681  
9 5.884,079 10.259,602 16.143,681  
10 4.652,927 11.490,754 16.143,681  
11 3.274,036 12.869,645 62.430615  
12 1.729,689 14.413,992 16.143,681  
(A) Els interessos que es paguen al primer any estaran en funció de la major o menor proximitat de la subscripció al pagament del primer cupó.


Còpia Permalink ELI